Diari Oficial de la Generalitat Valenciana


Sumari del DOGV 7589, del 10-08-2015 (2015/6945)

ACORD de 2 de juliol de 2015, de la Junta de Govern, de creació dels fitxers de dades de caràcter personal de titularitat pública pròpia del Col·legi Oficial de Treball Social de València.
--------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2015/07/02/(1)/dof/vci/html**

### Dades del document

Número de DOGV
:   7589

Data del DOGV
:   10-08-2015

Secció del DOGV
:   I. DISPOSICIONS GENERALS

Número del document
:   2015/6945


Data del document
:   02-07-2015

Organisme emissor
:   Col·legi Oficial de Treball Social de València

Tipus de document
:   Acord

Descriptors 

:   * legislació
    * col·legi professional
    * dades personals
    * base de dades

ACORD de 2 de juliol de 2015, de la Junta de Govern, de creació dels fitxers de dades de caràcter personal de titularitat pública pròpia del Col·legi Oficial de Treball Social de València.  
 [2015/6945]  
La Llei Orgànica 15/1999, de 13 de desembre, de Protecció de Dades de Caràcter Personal, estableix, en l'article 2, que aquesta serà aplicable a les dades de caràcter personal registrades en suport físic que les faça susceptibles de tractament i a tota modalitat d'ús posterior d'aquestes dades pels sectors públic i privat.  
Els col·legis professionals són corporacions de dret públic, amb personalitat jurídica pròpia i plena capacitat per al compliment dels seus fins. En aquest sentit, i d'acord amb els informes de l'Agència Espanyola de Protecció de Dades, es consideren fitxers de titularitat pública els fitxers propis dels col·legis professionals que continguen dades de caràcter personal corresponents a la incorporació de col·legiats i col·legiades i a l'exercici de les funcions públiques d'ordenació i control de l'activitat professional que les dites entitats tenen assignades legalment o estatutàriament o que els siguen encomanades per les administracions públiques competents.  
La dita llei, en l'apartat 1 de l'article 20, estableix que la creació, modificació o supressió dels fitxers de les administracions públiques hauran d'efectuar-se per mitjà d'una disposició general publicada en el Boletín Oficial del Estado o en el diari oficial corresponent. Així mateix, l'apartat 2 del mencionat article regula els aspectes que la disposició de creació o de modificació dels referits fitxers haurà d'indicar.  
  
Conscients de l'anterior, la Junta de Govern del Col·legi Oficial de Treball Social de València, per a garantir la salvaguarda d'aquestes dades i per tal que els fitxers de caràcter públic i/o privat que es relacionen en la present disposició siguen creats o modificats i regulats en els termes i les condicions establerts en la Llei Orgànica 15/1999, de 13 de desembre, de Protecció de Dades de Caràcter Personal, en la sessió celebrada el dia 2 de juliol de 2015, acorda:  
  
Primer. Declaració de fitxers  
El Col·legi Oficial de Treball Social de València és responsable dels següents fitxers que integren dades caràcter personal:  
- Col·legiats i col·legiades.  
- Mediadors i mediadores.  
- Pèrits judicials.  
  
Segon. Creació  
Crear els fitxers de dades de caràcter personal de titularitat pública que es detallen en l'annex de la present disposició i que hauran d'adequar-se als termes i les condicions previstos en l'article 20 de la Llei Orgànica 15/1999, de 13 de desembre, i les disposicions de desplegament.  
  
Tercer. Mesures de protecció  
El Col·legi Oficial de Treball Social de València, com a responsable del fitxer, ha adoptat les mesures necessàries per a garantir que les dades de caràcter personal existents siguen usades per als fins i les funcions que té encomanats, en relació amb la Llei Orgànica 15/1999, de 13 de desembre, de Protecció de Dades de Caràcter Personal.  
  
  
Quart. Drets d'accés, rectificació, oposició i cancel·lació  
Les persones afectades podran exercir els drets d'accés, rectificació, oposició i, si és el cas, cancel·lació de les seues dades, davant del responsable de seguretat del Col·legi Oficial de Treball Social de València, i dirigir un escrit a la seua seu oficial, carrer de Franco Tormo, número 3, 46331 València.  
  
Cinqué. Responsable  
Es nomena la presidenta de la junta de govern per a l'aprovació de les disposicions necessàries per a la creació de nous fitxers de dades de caràcter personal de titularitat pública que, si és el cas, resulten necessaris per a l'exercici dels fins i les funcions públiques propis del Col·legi Oficial de Treball Social de València, així com per a la modificació o la supressió dels existents.  
  
Sisé. Publicació i entrada en vigor  
Publicar el present acord en el Diari Oficial de la Comunitat Valenciana.  
El present acord entrarà en vigor l'endemà de ser publicació en el Diari Oficial de la Comunitat Valenciana.  
  
Seté. Informació a l'Agència Espanyola de Protecció de Dades  
La present disposició es traslladarà a l'Agència Espanyola de Protecció de Dades, d'acord amb el que disposa l'article 39.2.a de la Llei Orgànica 15/1999, de 13 de desembre, de Protecció de Dades de Caràcter Personal.  
  
València, 2 de juliol de 2015.- La presidenta del Col·legi Oficial de Treball Social de València: Elena Puig Reig.  
  
  
ANNEX  
  
Prèvia: descripció d'accions que cal realitzar davant de l'Agència Espanyola de Protecció de Dades respecte als fitxers:  
- Col·legiats i col·legiades.  
- Mediadors i mediadores.  
- Pèrits.  
  
1. Descripció de fitxers i persones o col·lectius dels quals s'obtenen dades de caràcter personal  
- Fitxer col·legiats i col·legiades, que conté dades de caràcter personal i d'activitat dels professionals.  
- Fitxer expedients de mediadors i mediadores, d'acord amb la legislació de l'exercici de la mediació i resolució de conflictes, que conté dades de caràcter personal i d'activitat dels professionals que poden exercir com a mediadors i mediadores  
- Fitxer pèrits, gestió dels col·legiats i de les col·legiades incorporats al llistat de pèrits.  
  
2. Descripció de finalitats de fitxers i usos previstos per a aquests  
  
a) Fitxer Col·legiats i col·legiades, registre de col·legiats i col·legiades, acreditats i inscrits; control de títols, d'exercici professional i especialització; acreditació de l'habilitació professional dels col·legiats i col·legiades, de les persones acreditades i de les persones inscrites; control d'incompatibilitats professionals; registre de càrrecs corporatius; gestió de quotes col·legials; emissió d'acreditacions i certificats relacionats amb l'exercici de potestats juridicopúbliques; enviament de comunicacions; fins científics, històrics i estadístics.  
b) Fitxer Mediadors i mediadores, gestionar les funcions legalment i estatutàriament previstes per a l'exercici de la mediació i la resolució de conflictes actuacions dels professionals col·legiats.  
c) Fitxer Pèrits, conté les dades relatives als col·legiats que s'han incorporat al llistat de pèrits. L'ús previst està dirigit a les pràctiques pericials en procediments judicials, extrajudicials i administratius.  
  
  
3. Procediment de recollida de les dades de caràcter personal  
Fitxes d'adscripció, declaracions, documentals o telemàtiques, presentats per la persona col·legiada.  
  
4. Estructura bàsica del fitxer  
a) Fitxer Col·legiats i col·legiades, nom i cognoms, DNI/NIF, passaport i/o permís de residència; adreça professional; adreça particular (amb consentiment previ); data i lloc de naixement, nacionalitat, sexe; adscripció al col·legi corresponent, data d'alta i, si és el cas, canvis, modificacions, comunicacions d'exercici professional en distint àmbit territorial al del col·legi d'adscripció i baixa col·legial. Número de col·legiat o col·legiada. Altres números d'identificació, si és el cas. Data d'expedició del títol i universitat (en el cas de titulats estrangers, a més, document acreditatiu del reconeixement, homologació o convalidació del títol). Col·legis d'adscripció de procedència, data i causa d'alta i baixa. Autoritat competent de l'estat membre de la Unió Europea, d'origen o d'acollida, del professional inscrit.  
Circumstàncies que afecten l'habilitació professional, i incompatibilitats. Modalitats d'exercici professional i especialitzacions. Càrrecs corporatius. Domiciliació bancària.  
b) Fitxer Mediadors i mediadores, dades de caràcter identificatiu: DNI/NIF, nom i cognoms, telèfon, adreces, número de col·legiat; dades de formació, experiència i acreditació professional.  
c) Fitxer Pèrits, dades de caràcter identificatiu: DNI/NIF, nom i cognoms, telèfon, adreces, número de col·legiat o col·legiada; dades de formació i titulacions, experiència professional, adreça professional i altres dades professionals; dades bancàries.  
  
5. Cessions de dades de caràcter personal  
Es podran cedir dades als consells de col·legis autonòmics i col·legis oficials de la mateixa professió. Consells i col·legis d'altres professions, quan siga per a l'exercici de competències semblants o quan així es dispose en una llei. Òrgans jurisdiccionals. Administracions General de l'Estat, de les comunitats autònomes, local i institucions de caràcter públic competents, per a l'exercici de competències semblants o quan així ho establisca una llei. Serveis públics responsables de la producció d'estadístiques oficials. Assegurances obligatòries de responsabilitat professional. Qualsevol altra que resulte de la normativa vigent, amb rang de llei. Autoritats competents dels estats membres de la Unió Europea, d'origen o d'acollida, dels professionals inscrits. Si és el cas, organismes i entitats internacionals, amb competència en la matèria.  
  
  
6. Responsable del fitxer  
Col·legi Oficial de Treball Social de València.  
  
7. Serveis o unitats davant els quals poden exercir-se els drets d'accés, rectificació, cancel·lació i oposició  
Els col·lectius afectats podran exercir els drets d'accés, rectificació, oposició i, si és el cas, cancel·lació de les seues dades, davant del responsable del fitxer, i dirigir un escrit a la Secretaria del Col·legi Oficial de Treball Social de València, carrer de Franco Tormo, número 3, 46872 València.  
  
8. Mesures de seguretat amb indicació del nivell bàsic, mitjà o alt exigible  
S'aplicaran les mesures de seguretat previstes en la Llei Orgànica 15/1999, de 13 de desembre, i disposicions de desplegament.  
- Col·legiats i col·legiades. Nivell bàsic.  
- Mediadors i mediadores. Nivell bàsic.  
- Pèrits. Nivell bàsic.


Còpia Permalink ELI